Ottendedelsfinalerne blev endestationen for Fortuna Hjørrings deltagelse i dette års Champions League. Første kamp i Hjørring sluttede 1-0 til Gøteborg, og med et nederlag i Sverige på 3-2, går svenskerne videre til kvartfinalerne. Svenskerne kom foran 3-0 før Fortuna Hjørring kom ind i kampen. I slutfasen kunne Kim Caroll og Lisa-Marie Woods kun pynte på slutresultatet. Hos Fortuna Hjørring opsummerer man de to kampe mod Gøteborg således: Som de to ottendedelsfinaler formede sig, var det bestemt ikke ufortjent, at Gøteborg FC gik videre. Men i Fortuna-lejren er der grund til bitter ærgrelse over, at man i begge kampe spillede trumferne over på svenske hænder med elementære fejl, der gav Gøteborg føring og mulighed for det, som holdet virkelig mestrer, nemlig at kontrollere spillet med en sikker defensiv og dygtige omstillinger.

Opsummering:
Fortuna Hjørring tabte 3-2 på udebane til Gøteborg, og er dermed ude af Champions League.

[b] 
[/b]